CELEX: 62021TN0187
Language: fi
Date: 2021-04-09 00:00:00
Title: Asia T-187/21: Kanne 9.4.2021 – Firearms United Network ym. v. komissio

7.6.2021   
            
            
               FI
            
            
               Euroopan unionin virallinen lehti
            
            
               C 217/53
            
         
      Kanne 9.4.2021 – Firearms United Network ym. v. komissio
      (Asia T-187/21)
      (2021/C 217/68)
      Oikeudenkäyntikieli: puola
      
         Asianosaiset
      
      
         Kantajat: Firearms United Network (Varsova, Puola), Tomasz Walter Stępień (Żelechów, Puola), Michał Budzyński (Cegłów, Puola), ja Andrzej Marcjanik (Złotokłos, Puola) (edustaja: asianajaja E. Woźniak)
      
         Vastaaja: Euroopan komissio
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan kemikaalien rekisteröinnistä, arvioinnista, lupamenettelyistä ja rajoituksista annetun Euroopan parlamentin ja neuvoston asetuksen (EY) N:o 1907/2006 (REACH) liitteen XVII muuttamisesta koskien lyijyhaulien käyttöä kosteikkoalueilla ja niiden läheisyydessä 25.1.2021 annetun komission asetuksen (EU) 2021/57 (1).
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat neljään kanneperusteeseen.
      
                  1)
               
               
                  Ensimmäinen kanneperuste, joka perustuu Euroopan unionin perusoikeuskirjan (2) määräysten (16 artikla, 17 artiklan 1 kohta, 21 artiklan 1 kohta, 45 artiklan 1 kohta ja 48 artiklan 1 kohta) rikkomiseen rajoittamalla vapautta aloittaa ja harjoittaa ampumiseen liittyvää liiketoimintaa, rajoittamalla omistusoikeutta sekä ampuma-aseiden, lyijyä sisältävien ammusten ja ampumaradan muodostavien palveluiden käyttöä ja käytettävänä pitämistä, syrjimällä urheiluampujia ja metsästäjiä, rajoittamalla mahdollisuutta liikkua lyijyä sisältävien ammusten kanssa ja ottamalla käyttöön olettaman, jonka mukaan henkilöt, jotka liikkuvat ”kosteikkoalueilla” lyijyä sisältävien ammusten kanssa, syyllistyvät olemaan henkilöitä, jotka ampuvat ”kosteikkoalueilla” lyijyä sisältävillä ammuksilla, ja näin ollen henkilöitä, jotka rikkovat kieltoa.
               
            
                  2)
               
               
                  Toinen kanneperuste, joka perustuu Euroopan unionista tehdyn sopimuksen (3) määräysten (2 artikla ja 3 artiklan 2 ja 3 kohta) rikkomiseen sillä perusteella, että vapautta ja oikeutta metsästää ja ampumaurheilla ei ole otettu huomioon, oikeusvaltioperiaatetta on loukattu ottamalla käyttöön olettama, jonka mukaan henkilöt, jotka liikkuvat ”kosteikkoalueilla” lyijyä sisältävien ammusten kanssa, syyllistyvät olemaan henkilöitä, jotka ampuvat ”kosteikkoalueilla” lyijyä sisältävillä ammuksilla ja turvallisuudentunnetta on loukattu ottamalla käyttöön säännöksiä, jotka tekevät ”kosteikkoalueiden” ja siten kiellon alueellisen laajuuden tunnistamisen henkilölle mahdottomaksi ja siten tekevät mahdottomaksi hänen käytöksensä sovittamisen voimassa oleviin säännöksiin.
               
            
                  3)
               
               
                  Kolmas kanneperuste, joka perustuu sopimuksen Euroopan unionista määräysten (5 artiklan 2 kohta, 3 kohta ja 4 kohta) rikkomiseen loukkaamalla annetun toimivallan periaatetta, mikä johtuu sellaisiin toimiin ryhtymisestä, jotka jäsenvaltiot olisivat riittävällä tavalla voineet toteuttaa, ja kyseisten toimien muodon ja sisällön ulottamisesta pidemmälle kuin on tarpeen perussopimusten tavoitteiden saavuttamiseksi.
               
            
                  4)
               
               
                  Neljäs kanneperuste, joka perustuu harkintavallan väärinkäyttöön antamalla sellainen asetus, jonka tarkoituksena oli olennaisesti rajoittaa yksityistä ampumista Euroopan unionin alueella.
               
            
         (1)  EUVL 2021, L 24, s. 19.
      
         (2)  EUVL 2012, C 326, s. 391.
      
         (3)  EUVL 2016, C 202, s. 13.